בית קאד

בית קאד (בערבית: بيت قاد) הוא כפר פלסטיני בנפת ג'נין ביהודה ושומרון. הכפר ממוקם כחמישה קילומטרים מהעיר ג'נין ולפי הלשכה הפלסטינית המרכזית לסטטיסטיקה (PCBS) בשנת 2016 התגוררו בו כ-1,799 תושבים.<ref></ref>

הכפר משויך על ידי כמה חוקרים ליישוב מקראי בממלכת ישראל, הממוקם בין תל יזרעאל לבירת הממלכה שומרון.<ref></ref> יש המשערים כי זה הוא בֵּית-עֵקֶד הָרֹעִים המוזכר בספר מלכים. במקום זה שחט יהוא מלך ישראל את 42 קרובי משפחתו של אחזיה מלך יהודה.<ref></ref> הכפר מצוין גם בגאזטיר של גם עם כפר המוזכרים של אוסביוס מקיסריה.<ref name="mapa"></ref>

בכפר ניתן למצוא כמה מבנים רומיים וקרמיקה מהאימפריה הביזנטית.<ref>Dauphin, 1998, p. 785</ref> בסוף המאה ה-16 התקיימו בבית קאד כ-20 משקי בית, כולם של מוסלמים. תושבי הכפר שילמו לשלטון העות׳מאני שיעור מס קבוע של 25% על מוצרים חקלאיים שכללו חיטה, שעורה, יבולי קיץ, עצי זית, עזים וכוורות, בנוסף על הכנסות מזדמנות. בסך הכל התושבים שילמו כ-9,500 אקצ'ות.<ref>Hütteroth and Abdulfattah, 1977, p. 160</ref>

בשנת 1838 צוין בית קאד כאחד ממגוון הכפרים באזור בנוסף על דיר אבו דעיף, פקועה, דיר ע'זאלה ועראנה.<ref>Robinson and Smith, 1841, vol 3, p. [https://archive.org/stream/biblicalresearch03robiuoft#page/n174/mode/1up 157]</ref> בשנת 1870 ויקטור גרן תיאר 200 תושבים בכפר.<ref>Guérin, 1874, pp. [https://archive.org/stream/descriptionsam01gu#page/333/mode/1up 333–34]</ref> במפת הקרן לחקר ארץ ישראל שפורסמה ב-1882 בית קאד תואר כ"כפר קטן על סף המישור. יש בו בור מים גדול ממלט שכעת שבור. הבתים הם מאבן ומבוץ."<ref name="SWP83">Conder and Kitchener, 1882, p. [https://archive.org/stream/surveyofwesternp02conduoft#page/83/mode/1up 83]</ref>

במפקד האוכלוסין של ארץ ישראל משנת 1922 מנתה אוכלוסיית הכפר 199 מוסלמים.<ref>Barron, 1923, Table IX, Sub-district of Jenin, p. [https://archive.org/stream/PalestineCensus1922/Palestine%20Census%20(1922%29#page/n31/mode/1up 29]</ref> מספר זה ירד במעט במפקד 1931 ל-185 תושבים ב-35 משקי בית.<ref>Mills, 1932, p. 70</ref> בסקר הכפרים של 1944/5, האוכלוסייה מנתה 290 תושבים. שטח הכפר התפרס על 8,915 דונם.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20I/Jinin/Page-054.jpg 54]</ref> מתוך שטח זה 608 דונם שימשו למטעים וקרקע להשקיה, 6,976 דונם לגידול דגנים,<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20II/Jinin/Page-098.jpg 98]</ref> ואילו 10 דונם היו אדמות בנויות.<ref>Government of Palestine, Department of Statistics. Village Statistics, April, 1945. Quoted in Hadawi, 1970, p. [http://www.palestineremembered.com/download/VillageStatistics/Table%20III/Jinin/Page-148.jpg 148]</ref>

בשנת 1948 פליטים פלסטינים מהר הגלבוע נקלטו בכפר ונשארו בו. לפליטים שהגיעו לבית קאד הייתה הזדמנות להתיישב מחדש בכפר במקום לעבור למחנות פליטים.<ref></ref> בשנת 1951 הם הקימו בעזרת ממשלת ירדן כפר חקלאי נוסף, שנמצא כ-2 ק"מ צפונית לבית קאד, אשר נקרא "משרוע בית קאד" שמשמעותו "פרויקט בית קאד"<ref name="mashru"></ref> מפקד האוכלוסין הירדני שנערך בשנת 1961 תיעד 247 נפשות בבית קאד ו-197 נפש במשרוע בית קאד.<ref name="Census1961">Government of Jordan, Department of Statistics, 1964, p. [http://users.cecs.anu.edu.au/~bdm/yabber/census/JordanCensusPages/JordanCensus1961-p25.pdf 25]</ref>

במפקד ישראלי מ-1967 דווח כי בבית קאד יש 223 תושבים, בהשוואה ל-216 תושבים במשרוע בית קאד.<ref name="Census1967"></ref>

במרץ 1989, במהלך האינתיפאדה הראשונה נורה למוות תושב הכפר, אנג'אד האשם נאצר, בן 4. בדיווחים לעיתונות נאמר כי היורה היה שוטר ישראלי וכי צה"ל פתח בחקירה. כעבור חמישה חודשים שר הביטחון, יצחק רבין, שלח מכתב לחבר הכנסת יאיר צבן בו נכתב כי כוח משטרת ישראל נמצא באזור, ולכן "האירוע נחקר על ידי המשטרה".<ref>Talmor, Ronny (translated by Ralph Mandel) (1990) The Use of Firearms - By the Security Forces in the Occupied Territories. B'Tselem. https://www.btselem.org/sites/default/files2/publication/199007_use_of_firearms_eng.doc download] pp. 75,77,80 MK Yair Tsaban to defence ministers Yitzhak Rabin & Yitzhak Shamir</ref>

== גאוגרפיה ==
הכפר ממוקם צפונית לדיר אבו דעיף. הכפר מחולק לשני חלקים: הדרום והצפון (שנקרא משרוע בית קאד) והוא מוקף בשדות. בכפר יש מסגד עתיק הבנוי מאבני בניין עתיקות ומקאם ערבי ישן.

== הערות שוליים ==

קטגוריה:נפת ג'נין